section_heading: Životopis
paragraph_text: Po struci je diplomirana pravnica. Od 2005. je članica SDP-a. Početkom 2012., postala je najmlađom članicom Hrvatskog sabora s liste SDP-a, kao zamjenica zastupnice Nade Čavlović Smiljanec, koja je tada bila preuzela dužnost pomoćnice ministra financija i ravnateljice Porezne uprave. Saborski mandat je Sandri Petrović Jakovina prestao 1. srpnja 2013., kada stupa na dužnost zastupnice u Europskom parlamentu. S obzirom na to da je, zajedno s drugim zastupnicima iz Hrvatske, izabrana na dužnost u Europski parlament u zadnjoj godini mandata 7. saziva, njen mandat u tom tijelu je trajao do 30. lipnja 2014. godine.